rlitschk/wikidir huggingface dataset:
De franzöösche Bezirk Allier [a.ˈlje] is de 3. Département nah de alphabeetsche Reeg. He liggt in de Mitt vun Frankriek, in der Region Auvergne. He is nah'n Fluss Allier, de dörch den Bezirk fleet, nöömt. Allier inthöllt de histoorsche Graafschap Bourbonnais, den Stammsitt vun't Huus Bourbon. De Bezirk schütt in’n Nörden an’n Bezirk Nièvre in de Region Burgund, in’n Osten an’n Bezirk Saône-et-Loire, ook in Burgund, in’n Süüdoosten an dat Département Loire in de Region Rhône-Alpes, in’n Süden an’n Bezirk Puy-de-Dôme, in’n Süüdwessen an’n Bezirk Creuse in de Region Limousin un in’n Nördwessen an’n Bezirk Cher in de Region Centre. De Bezirk worr in de Tiet vun de franzöösche Revolutschoon de 4. März 1790 ut den gröttsten Deel vun de Provinz Bourbonnais, de bet denn vorhannen weer, förmd. De Bezirk ünnerdeelde sik in 7 Distrikten (frz.: district), de Vörloper vun de Kreise. Die 7 Distrikten weern Cérilly, Cusset, Le Donjon, Gannat, Montluçon, Montmarault und Moulins. De Bezirk un de Kantone ünnerdeelden sik in 59 Kantone un harrn (1791) 267.126 Inwahners. De Hööftstadt weer al denn Moulins. De Kreise worrn de 17. Februar 1800 inricht. Se weern Gannat, Lapalisse, Montluçon un Moulins. Den 10. September 1926 worr de Kreis Gannat uplössd
Tetjana Perebyjnis (ok Tatiana Perebiynis; * 15. Dezember 1982 in Charkiw) is en ukrainsch Tennisspelerin. 2000 reck Perebyjnis in’ Eenzel dat Finale vun de Juniorinnen bi de Wimbledon Championships un hett dor den Titel in’t Düppel halt. Hör Trainer is hör Ehemann Dmitri „Dima“ Sadoroschny, de se 2005 heiraadt hett. In dat sülvig Johr reckt se in’ Mixed dat Endspeel vun Wimbledon mit hör Partner Paul Hanley, se hebbt denn aber gegen Mahesh Bhupathi un Mary Pierce mit 4:6, 2:6 verloren. 2006 keem se mit hör Landsfru un Düppelpartnerin Juliana Fedak in Wimbledon bit in’t Halffinalen, se verloren dor aber gegen Paola Suárez un Virginia Ruano Pascual. In’ Gegensatz to hör söss Titel in’t Düppel kunn Tetjana Perebyjnis up de WTA Tour för sück aber noch kien Turniergewinn in’t Eenzel halen. Tatiana Perebiynis. Mehr Biller, Videos oder Audiodateien to’t Thema gifft dat bi Wikimedia Commons. WTA-Profil (engelsch) ITF-Profil (engelsch) FedCup-Statistik (engelsch)
Léon is de Titel vun en franzöösch-US-amerikaanschen Actionfilm ut dat Johr 1994 vun den Speelbaas Luc Besson. Ofschoonst dat in den Film üm en Opdragsmöörder, Kriminalität un Gewalt geiht, bargt de Geschicht ok Elementen vun en Kummedie. De Hööftrullen hebbt Jean Reno un de dormols nich mol twölf Johr olle Natalie Portman speelt. Besson hett bi dissen Film vele Lüüd ut de Kru vun sien Film Nikita dorbi hatt. Ok in den Film speel Jean Reno en Opdragsmöörder. Léon is en Opdragsmöörder, de in New York City för de Italo-Mafia arbeiten deit. Sien Opdrääg sünd nich jümmer eenfach, man he versteiht sien Handwark. De Opdrääg kriggt he över Tony, de in de Neeg en Gastweertschop hett. Léon arbeit gau und gründlich un fraagt nix dorna, worüm he wat doon schall. Liekers hett ok he sien Regeln, de he as de stillen Gesetten vun sien Beroopsethos versteiht. Un dat bedüüt för em: „keen Fronslüüd, keen Kinner“! Privat is Léon en eensomen Minschen, ahn Familie oder Frünnen, de blangen Tony nümms to’n Vertellen hett un nachts ok nicht in sien Bett slapen mach, vunwegen dat em en annern Möörder an’n Kragen wullen künn. Und so is en Puttplant sien eenzigen Fründ, den
De Horstsee is en 3,75 Hektar groten See bi de Hogendoorvörstadt in Stood, de bet 9 m deep is. 1854 hebbt de Koopmann Johann Hinrich Elfers un de Smidd Johann Mars Peter Kübler en Tegelee twüschen Swing un Horst grünnt. Över en Kanaal na de Swing hen, de vondaag wedder toschüddt is, hebbt se de Tegels dormaals wegschippert. De Tegelee weer över en Tunnel ünner de Horststraat dör mit de Lehmkuhl verbunnen, ut de de Toon för de Tegels keem. 1872 hebbt se de Actien-Ziegelei Horst inricht, de 1873 4,68 Milljonen Tegels herstellt hett. 100 Arbeiders ut Lippe hebbt to för de Tegelee arbeidt. 1893 hett de Brunsbütteler Land- und Ziegelei Gesellschaft dat Ünnernehmen köfft. Bet 1905 dee de Bedriev noch wassen, denn is dat bilütten leger worrn. 1911 harr de Bedriev noch 22 Arbeiders. Dat Enn för de Tegelee keem, as de Arbeiders 1921 en Waterader anstaken hebbt. Bet annern Dag weer de Kuhl mit Water vulllopen un ok de Lorenbahn is in dat Water ünnergahn. De Tegelee is denn opgeven worrn un se hebbt ehr afreten. 1922 hett de VfL Stood dat Gelänn övernahmen un dor en Sportplatz von maakt. Vondaag is dor dat Wahnrebeed An’n Horstsee. Horstsee.
De evangeelsch-luthersche Karkenkreis Hadeln is en Karkenkreis in Neddersassen. He höört bi’t Sprengel Stood von de Evangeelsch-luthersche Landskark Hannover. To’n Karkenkreis Hadeln höört üm un bi 34.000 Liddmaten in 22 Kaspels. Supperndent is Jörg Meyer-Möllmann. He hett sien Seet in Oterndörp. Vörher weer de Seet von’n Karkenkreis bet 2007 in Kumbarg. De Karkenkreis Hadeln liggt in’n Noordoosten von Neddersassen. Dat Rebeed is de Noordoosten von’n Landkreis Cuxhoben (de ole Landkreis Land Hadeln). De Karkenkreis Hadeln grenzt in’n Oosten un Süüdoosten an’n Karkenkreis Stood, in’n Süden an’n Karkenkreis Bremervöör-Zeven, in’n Süüdwesten an’n Karkenkreis Wersermünn un in’n Westen an’n Karkenkreis Cuxhoben. Güntsiet de Elv liggt de Karkenkreis Dithmarschen (in’t Sprengel Sleswig un Holsteen). De Karkenkreis is 1977 ut den olen Karkenkreis Hadeln un den Karkenkreis An de Oost tohoopleggt worrn. De Karkengemenen Olenbrook un op de Worth hett de Karkenkreis Hadeln dor bi an’n Karkenkreis Cuxhoben afgeven. 1977-1986: Henning Brandes November 1986-1995: Fritz Brandt 1. August 1996-Februar 2007: Hilmar Menke Februar 2007-Enn 2009: Uwe Erdmann (kommissarsch) Enn 2009-: Jörg Meyer-Möllmann Nicolaus-Kark in Ahlenfalkenbarg Michael-Kark in Basbeek Vitus-Kark in Belen Johannis-Kark in Bülkau Andreas-Kark in Geversdörp Jobst-Kark in Goddshem Marienkark in Heckthusen Wilhadi-Kark in Helmworth Jürgen-Kark in Kedenbrook Nicolai-Kark in Kumbarg Nicolai-Kark in
De Flidderbarg is en 107 m över NN hogen Barg in de Lohbargen (Deel von de Horbörger Bargen). De Barg weer al fröh geern besöcht von Utflöglers, von wegen de gode Utsicht över de Ümgegend. De Öörd ümto sünd Holm-Seppens in’n Noordoosten, Handörp in’n Süden, Hökel in’n Süüdwesten un Sprötz in’n Noorden. 1923 wull Hans Henny Jahnn dat Gelänn von’n Flidderbarg köpen un dor mit sien Künstlergrupp Ugrino en Munstersiedlung oprichten. Welk Grundstücken hebbt se ok köfft, kunnen sik aver nich mit all Besitters eenigen.
Edward Donnall „Don“ Thomas (* 15. März 1920 in Mart bi Waco, Texas; † 20. Oktober 2012 in Seattle, Washington) weer en US-amerikaansch Mediziner. He kreeg 1990 den Medizinnobelpries un weer Perfesser an de University of Washington. Thomas studeer Chemie un Chemieingenieurwesen an de University of Texas at Austin, mit den Bachelor-Afsluss 1941 un den Master-Afsluss 1943. Dornah studeer he Medizin an de Harvard Medical School, wo he 1946 sien Doktertitel (M.D.) kreeg. He weer Perfesser an de University of Washington un Direkter vun dat Fred Hutchinson Cancer Research Center in Seattle. Dor hett Thomas af den 1950er Johren Pionierarbeit in de Transplantatschoon vun Stammzellen ut dat Knakenmark leist. He hett ok an dat Bekämpen vun de bi Transplantatschonen uptreden Graft-versus-Host-Reaktschoon arbeit. 1980 kreeg he den Charles F. Kettering Prize vun de General Motors Cancer Research Foundation. 1987 hett he José Carreras, den weltbekannten Tenor, mit autologer Stammzelltransplantatschoon vun sien akuten Leukämie heelt. 1990 kreeg he gemeensam mit Joseph Edward Murray den Nobelpries för Physiologie oder Medizin för hör Inführen vun de Methood vun dat Överdragen vun Gewebe un Organen as klinische Behandlungspraxis in de Humanmedizin. 1990 kreeg he de National Medal of Science un en Gairdner Foundation International Award.
Jean-Pierre Munch (* 12. Juni 1926 in Straßburg; † 17. Oktober 1996 ok dor) weer en franzöössch Radrennfohrer. Munch weer Profi in de Johren van 1951 bit 1955. Sien gröttste Spood bleev de Sieg bi de Radfeernfohrt Paris–Nizza 1953 noch vör Roger Walkowiak, Roger Bertaz, Maurice Blomme, Jean Bobet un annern. 1948 Platz 3 bi Nancy-Straßburg 1949 Platz 3 bi Nancy-Straßburg 1951 Platz 3 in Rouen 1952 Sieger bi Nancy-Straßburg 1953 Platz 3 bi Nancy-Straßburg Platz 3 in de eerst Deelstreck vun Paris–Nizza Sieger in de 3. un 4. Deelstreck un in de Gesamtwertung vun Paris–Nizza 1955 Platz 2 bi Nancy-Straßbrug 1951: La Perle - Hutchinson (Frankriek) 1952: Arliguie - Hutchinson - Faure (Frankriek) 1953 - 1955: Arliguie - Hutchinson (Frankriek) Munch in de Datenbank vun Radsportseiten.net
De Platentektonik is en theoreetsch Kunzept ut de Eerdwetenschoppen, wat de tektoonschen Vörgäng in de Eerdköst un den böversten Eerdmantel, de tohopen de Lithosphäär billt, beschrieven deit. De Platentektonik höört to de Theorien över de endogene Dynamik vun de Eer un kann as en Utdruck vun de Mantelkunvekschoon an de Eerdböverflach opfaat warrn in Form vun de Kontinentaldrift, also dat Bewegen vun de Lithosphärenplaten un de geoloogschen Phänomenen, de dorvun kaamt. Dorto tellt dat Billn vun Foldenbargens (Orogenees) oder Deepseerinnen dör den Druck vun de Platen, de openanner tostüert. Dör’t Verformen vun de Steenmassen künnt sekundäre Vörgäng utlöst warrn, to’n Bispeel as Eerdbeven oder Vulkanismus. En Grundannahm vun de Platentektonik is, dat de Lithosphäär in enkelte Fragmenten tweibroken is, de sik gegenenanner bewegen künnt un jemehr Positschonen in’n Verloop vun de Johrenmillionen jümmer wedder ännert. Disse „Schören“ warrt as Kontinentalplaten oder -schollen betekent. De gröttste Deel vun de Lithosphäär höört to de söven groten Kontinentalplaten. Dat sünd de Pazifische Plaat, de Antarktische Plaat, de Noordamerikaansche Plaat, de Süüdamerikaansche Plaat, de Afrikaansche Plaat, de Euraasische Plaat un de Austraalsche Plaat. Dorto kamt en lange Reeg vun middlere un lütte Platen, as to’n Bispeel de Nazca-Plaat, de Cocosplaat, de Indische Plaat, de
Dat Salvio-Gambit is en Königsgambit ut dat Schachspeel, dat eerstmals in de Partie vun Wilhelm Steinitz gegen Adolf Anderssen 1866 in London speelt wurr. De Tüüg sünd 1.e4 e5 2.f4 3.Sf3 g5, 4. Lc4 g4, 5. Se5. Dat Anspeel hett den ECO-Code C37. [1] in Grandmaster Games beta [2] in Chess Opening Database
Meyerhoff (hoochdüütsch Meyerhof) is en Oort in de Gemeen Beverst in’n Landkreis Cuxhoben, Neddersassen. Dat weer fröher en sülvsstännig Dörp, is vondaag aver kumplett mit Beverst tohoopwussen. De Naveröörd sünd Wehldörp in’n Noorden, Oosterndörp in’n Noordoosten, Beverst in’n Süden un Wachholt in’n Noordwesten. Meyerhoff hett von 1822 bet 1859 to dat Amt Beverst un denn bet 1885 to dat Amt Leh tohöört. Na 1885 weer dat in’n Kreis Geestmünn. 1932 is dat Deel von’n Landkreis Wersermünn un 1977 von’n Landkreis Cuxhoben worrn. 1929 is de Gemeen Meyerhoff tohoop mit Taben, Beverstermöhlen, Deelbrügg un Wachholt Deel von de Gemeen Beverst worrn. An’n 1. November 2011 is de ole Gemeen Beverst un de Samtgemeen Beverst denn as Eenheitsgemeen Beverst tohoopgahn. Meyerhoff höört nu binnen de Gemeen Beverst to de polietsche Oortschop Beverst. In’n Eersten Weltkrieg sünd ölven Soldaten ut Meyerhoff fullen oder vermisst. Meyerhoff is evangeelsch-luthersch präägt un höört to dat Kaspel von de Fabian- un Sebastian-Kark in Beverst. En Denkmaal för de Fullenen ut de twee Weltkrieg’ steiht in Beverst bi de Kark. Dicht bi Meyerhoff löppt de Bundsstraat 71 langs, de in’n Noordwesten na Heyerhöben un Heerst geiht un in’n Süüdoosten na Taben, Karkwist, Volkmarst un denn an de Bundsstraat
De Reet- un Waterflach Kruutsand is en 9 Hektar groot Naturschuulrebeed in’n Oosten von de Insel Kruutsand in Keden (Landkreis Stood) un nich wied weg von de Elv. Dat Naturschuulrebeed driggt dat Kennteken NSG LÜ 074 un is 1980 ünner Schuul stellt worrn. De Noordoostkant von dat Rebeed billt de Kreisstraat 45 un de Süüd- un Oostkant de Süderstraat. Dor wasst vör allen Reet un deelwies is dat apen Water. Dit Reet- un Waterflach hett sik dör Minschenhand billt, nadem de Eer dor utkuhlt worrn is. Dor leevt vör allen veel Watervagels, to’n Bispeel Knääk-, Krick- un Lepelaanten, Rodumps, Waterrallen un Rohrwiehen. Ok Rohrsängers, Boortmesen un Truurseeswülken leevt dor. Naturschuulrebeden in’n Landkreis Stood Allwöörner Butendiek/Brammersand | Aßlersand | Audaal un Blangendaals | Bossler Binnenelv un Groot Brack | Braken, Harslah, Kahl un Wild Moor | Butendiek Noordkeden | Deinster Möhlenbeek | Feerner Moor | Frankenmoor | Fredenbeker Möhlenbeek | Hahnöversand | Hoog Moor | In’n Tadel | Kuhlstückenmoor | Moor bi Remnah | Moor bi Buxthuud | Neßsand | Öderquarter Moor | Oostenmünn | Oostensee | Reet- un Waterflach Kruutsand | Sandkuhl Hammah | Snook, Butendieksrebeed bi Geversdörp | Steenbeek | Swarttunnensand | Vagelschuulrebeed Hullen | Waterkroger Moor | Wildvagelreservaat
Ferdinand I. (Dom Fernando I) (* 31. Oktober 1345 in Santarém; † 22. Oktober 1383 in Lissabon) weer de negenteuKönig vun Portugal un de letzte Monark ut dat Huus Burgund. He harr de Binaams de Muie (portugeesch: o Formoso bzw. o Belo) oder ok de Unbeständige (portugeesch: o Inconstante). Ferdinand I. wurr as Söhn vun König Peter I. un sien Fru, Constanza Maria von Kastilien, boren. Nahdem sien Vader storven weer keem he 1367 up den portugeeschen Thron.
Rafael Duailibe Leitão (* 28. Dezember 1979 in São Luís) is en brasiliaansch Schachspeler. Sien bitlang gröttste Spood weer de Gewinn vun den U-18-Weltmeestertitel 1996. Dorto hett he in de Johren 1996, 1997, 1998, 2004, 2011 un 2014 den Landsmeestertitel vun Brasilien wunnen. 1998 kreeg he vun de FIDE den Grootmeestertitel. Van 1996 bit 2006 as ok 2010 bit 2014 hett he sien Land ok jeweils bi de Schacholympiaden vertreden. Sien aktuell Elo-Tall liggt bi 2606 (Stand: August 2019), sien bitlang hööchste weer 2652 in’ Juni 2014. Im Februar 2015 führ he de brasiliaansch Elo-Ranglist an. Leitão speelt ok Feernschach un drocht siet 2012 den Titel Feernschach-Grootmeester. Partien vun Leitão to’n Nahspelen up chessgames.com (engelsch) FIDE-Koort Schachkarriere vun Rafael Leitão (portugeesch) Statistik to de Schacholympiaden
Gau betekent Gau, dat hoochdüütsche Woord för en middelöllerlichen Bezirk (Go), Gau, Eiland in Fidschi, Tibeetsch Gau, liturgische Reedschop. Gau is de Familiennaam von Albert Gau (1910–1993), franzööschen Politiker, Andreas Gau (1800–1862), düütschen kathoolschen Theoloog, Charles Louis Joseph de Gau de Frégeville (1762–1841), franzööschen Generaal un Politiker, Franz Christian Gau (1790–1853), düütsch-franzööschen Architekt un Bomeester, Heinrich Gau (1903–1965), düütschen Politiker un Verwaltungsbeamten, Hugo Gau-Hamm (1889–1967), düütschen Schauspeler, Walter Gau (1956–2020), öösterriekschen Politiker. GAU is afkört för Georg-August-Universität, gröttst antonehmen Unfall. Kiek ok bi: Gäu, Gouw. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Sócrates Brasileiro Sampaio de Souza Vieira de Oliveira (bekannt as Dr. Sócrates; * 19. Februar 1954 in Belém; † 4. Dezember 2011 in São Paulo) weer en brasiliaansch Footballspeler un Kinnerdokter. Sien Lännerspeelkarriere fung 1979 an. He hett 60 Lännerspelen för Brasilien makt un dorbi 22 Doren schaaten. De Middelfeldspeler nehm as Kapitän vun sien Mannschap an de Football-Weltmeesterschapen 1982 und 1986 deel. De Mann mit den länsten Naam vun all je offiziell registreert Weltmeesterschapsdeelnehmer, weer de drieven Kraft in de Offensive vun de brasiliaansch Natschonalmannschap vun de 1980er Johren. Sócrates bill tosommen mit Zico, Falcão un Toninho Cerezo dat „magische Middelfeld-Quartett“ vun Brasilien, dat ok de „Fantastischen Veer“ nömmt wurr. Weltmeester wurrn sünd se mit Sócrates nich, gellen aber in Brasilien tosommen mit de 1970er Mannschap um Pelé dennoch a de best Seleção vun all Tieden. Sócrates, de 192 cm groot weer, aber blots Schohgrött 41 harr un berühmt för sien Afsatzkicks un Steilpassen mit de Hack weer, gull as Enfant terrible vun den brasiliaanschen Football. Nah eegen Utsaagen hett he jeden Dag mehr as twintig Zigaretten rookt, ehder wenig traineert, fier dorum aber ok mehr. Bi Corinthians São Paulo hett he demokraatsch Strukturen dörsett (de so nömmt Democracia
Pierre Capdeville (* 1908; † 2. März 1980) weer en franzöösch Entomoloog un Lepidopteroloog. Sien Spezialrebeet weern de Bottervagels vun de Parnassiinae-Ünnerfamilie. En körten Nekroloog is vun Jacques Rigout rutgeven wurrn. He weer Techniker vun Berop un harr en Afsluss vun de École polytechnique. Nahdem en eerst Arbeit vun hüm in dat Journal Alexanor verapenlicht wurr, wull Pierre Capdeville en noch genauer Studie vun den Parnassius apollo fertigen. Jean Bourgogne, de Direkter vun dat Journal, funn dat Wark aber as to umfangriek. He hett aber Kuntakt to de Firma Sciences Nat upnommen, de Schrievers as Capdeville söken deen. Se hebbt sien Wark denn ok in söss Deelen in twee Spraaken (Düütsch un Franzöösch) herutgeven. As Verfaater hett sück Capdeville üm allens kümmert, also ok um de Illustratschonen, Koorten un Fotografien vun all de Exemplaren vun sien Sammlung. Vörbereit harr he todem noch twee anner Warken, een, in de he de ünnerscheedlich Oorten vun den Apollo-Falter Parnassius apollo dorstellen wull, de anner sull sück mit den Genus Parnassius in de Paläarktis befaaten. Later hett he sück denn nich mehr so wetenschaplich mit Bottervagels befaat, sonnern mehr as Künstler. He hett denn Bottervagels mit Waterfarven malt, vun de veer Serien ok verapenlicht
Dat Book vun De göttliche Kummedie is villicht dat bekanntste Wark in de ganze italieensche Literatur. Dante Alighieri schreev dat in dat Jahren 1304 - 1320. Sietdem is dat in mehr as hunnert Spraken översett wurrn. De Franzoos Gustave Doré hett 120 Illustratschonen dorvun maakt, un vele Filmemakers hebbt den Stoff bruukt för ganze Serien, Trickfilme un Comics.
Friedrich Wilhelm Ernst Röver (* 3. September 1857 in Meyerhoff; † 22. März 1923 in Hausneindorf) weer en düütschen Örgelboer. Röver is 1857 in Meyerhoff as Söhn von Johann Hinrich Röver boren, de to de Tied in Meyerhoff sien Warksteed harr. Ernst Röver sien Broder Carl Johann Heinrich Röver, de 1851 boren is, weer ok Örgelboer. 1863 is de Familie na Stood trocken. As Emil Reubke, Söhn von Adolf Reubke, 1884 doodblieven dee, hett Röver de Firma in Hausneindorf von em övernahmen. De Firma dee good lopen bet to Röver sien Rohstand 1921 un hett denn dichtmaakt. De gröttste Örgel, de Röver boot hett, weer mit dree Manuals un 101 Registers de för de Nikolaikark in Hamborg von 1891, de 1943 in’n Tweten Weltkrieg tweibummt worrn is. Ok de annere grote Örgel mit över 100 Registers in’n Doom Meideborg is nich dör’n Krieg kamen. Röver weer interesseert, den Örgelbo wieder uttowickeln un hett Experimenten maakt, de Örgeln technisch to verbetern. Op disse Wies hett he en ne’e Transmissionsvörrichtung, ene Registerklaviatur, en pneumaatsche Kombinationsinrichtung un en Kassenlaad op Grundlaag von de Röhrenpneumatik utklamüsert. Charakteristisch för sien Warken is de hoge Tall an Grundstimmen un dat he sik op dree Manuals beschränkt.
De Lukas-Kark weer bet 2004 en röömsch-kathoolsche Kark in Freenbeek in dat Dekanat Ünnerelv von dat Bisdom Hilmssen. Ehren Naam hett se von’n Evangelist Lukas. Vondaag höört dat Rebeed von de Lukas-Kark to de Karkengemeen von de Hillig-Geist-Kark in Stood. De Kark is 1967 an de Eck von Bahnhoffstraat un Am Walde boot un 1968 wieht worrn. De Kark weer na Plään von Josef Fehlig ut Fertigbo-Delen boot un harr en Toorn. De Kark hett Wiehnachten 2003 ehren letzten Goddsdeenst hatt un is an’n 27. Dezember 2003 profaneert worrn. In’n März 2004 is se afreten worrn. Vondaag steiht an de Steed en Supermarkt un Wahnhüüs. Dor hängt ok en Gedenkplakett för de fröhere Kark. Dat Geld, dat dör den Verkoop rinkamen is un spoort warrt, is för dat Parrhuus in Stood bruukt worrn. St. Lukas weer de twete Kark in’t Bisdom Hilmssen na Zur göttlichen Vorsehung in Angerstein, de dichtmaakt worrn is, üm Geld to sporen. De Klock von de Kark lüüdt nu in Stood, Altor un Ambo staht ok in Stood vör de Josef-Kark. De Örgel warrt jüstso von de Josef-Kark bruukt. Koordinaten:53° 31′ N, 9° 24′ O
Takeshita Noboru (japaansch: 竹下 登; * 26. Februar 1924 in Kakeya, Präfektur Shimane (hüüd: Unnan); † 19. Juni 2000) weer en japaansch Politiker vun de LDP. He harr eerst verscheeden Ministerposten in de japaansch Regeeren. He weer Vörsitter vun de Regeerenspartei LDP un van 1987 bit 1989 de 74. Premierminister vun Japan. He muss wegen den Recruit-Schandaal torüchtreden Takeshita hett an de Waseda-Universität Hannel studeert. Noboru Takeshita. Mehr Biller, Videos oder Audiodateien to’t Thema gifft dat bi Wikimedia Commons.
Edwin James „Eddie“ Costa (* 14. August 1930 in Atlas, Pennsylvania; † 28. Juli 1962 in New York City, New York) weer en US-amerikaansch Pianist un Vibraphonist vun den Modern Jazz. Eddie Costa kreeg Klaveerünnericht, is as Vibraphonist allerdings Autodidakt. He speel Anfang vun de 1950er-Johren mit Tal Farlow, Kai Winding, Don Elliott, harr en eegen Trio un hett van 1958 bit 1959 mit Woody Herman arbeit. Costa nhm Platten mit Bobby Jaspar, Mundell Lowe, Teo Macero, Herbie Mann, Hal McKusick, Oscar Pettiford, Joe Puma, Sal Salvador, Chuck Wayne un veer Alben ünner eegen Naam up. He war an mehreren Big-Band-Projekten vun Gunther Schuller, Ernie Wilkins, Michel Legrand, Harry Sweets Edison un Buck Clayton mit. In Erinnerung blifft sien Tosommenarbeit mit Bill Evans bi dat Album Guys And Dolls Like Vibes 1958 un sien Mitwirkung bi de Upnahmen vun den Arrangeur Johnny Carisi up dat Gil-Evans-Album Into the Hot 1961. Eddie Costa hörrt to en Reeg vun jung Jazzmusiker, de as Clifford Brown un Scott LaFaro an‘ Anfang vun en vörversprekend Karriere för en Unfall to Dood keemen un to en Legende wurrn. Eddie Costa Quintet (1958) mit Art Farmer, Phil Woods Guys And Dolls Likes Vibes (Coral/Verve, 1958) mit
America’s Sweetheart (op plattdüütsch so veel as „Amerika sien Leefsten“) is de Titel vun en US-amerikaansche Filmkummedie ut dat Johr 2001 vun den Speelbaas Joe Roth. De Film weer mit vele bekannte Stars besett, de Hööftrullen hebbt Catherine Zeta-Jones, Julia Roberts un John Cusack speelt. De Filmproduzent Lee Phillips hett en groot Problem: De Stars Eddie Thomas un Gwen Harrison hebbt tosamen en ne’en Film maakt un schüllt beide na de Premiere kamen. De beiden sünd Ehlüüd, de sik ut’nanner leevt hebbt un sik nu nich mol mehr ankieken möögt, man bi de Tokiekers kamt se blots an, wenn se tosamen optreden un sik as dat perfekte Poor präsenteren doot. Gwen hett intwüschen en Latino as Leefsten (in de düütschen Faten en Spanier), wiel Eddie na jemehr Ut’neengahn tosamenbroken un in en Nervenklinik kamen is. Wat de Saak nich eenfacker maken deit is, dat de exzentrische Speelbaas un dreefacke Oscar-Priesdräger Hal Weidmann den Film nich vör de offizielle Vörföhren för de Press wiesen will. De Lüüd vun de Press wüllt aver al vörher Informatschonen hebben un laat sik nich geern henhollen. Also organiseert Phillips de Vörföhren in en Hotel in Nevada mööglichst wiet af, dat de Press gor nich eerst
Mary Kendall Browne (* 3. Juni 1891 in' Ventura County, Kalifornien; † 19. August 1971 in Laguna Hills, Kalifornien) weer en US-amerikaansch Tennisspelerin. Hör gröttsten Erfolge in' Tennis weern in de Johren 1912 (Sieg gegen Eleonora Sears), 1913 un 1914 de Erfolge in' Daameneenzel, Düppel un Mixed bi de US Open in Newport. In de 1920er Johren wunn se 1921 un 1925 nochmals de Düppelkonkurrenz in Forest Hills un 1926 dat Daamendüppel in Wimbledon. 1957 wurr se in de International Tennis Hall of Fame upnommen. Neben hör Fähigkeiten in' Tennis weer se ok in' Golf spoodriek. So wurr se 1924 Tweet bi de US-Daamenmeesterschapen. Mary Kendall Browne. Mehr Biller, Videos oder Audiodateien to’t Thema gifft dat bi Wikimedia Commons. Mary Kendall Browne in de „International Tennis Hall of Fame“ (engelsch; mit Bild)